钦定古今图书集成/理学汇编/经籍典/第078卷 > 朱子大全集 > 《答陆九韶》
## 钦定古今图书集成/理学汇编/经籍典/第078卷 > 朱子大全集 > 《答陆九韶》

近又尝作一《卜筮书》，亦以附呈。盖缘近世说《易》者，于
象数全然阔略，其不然者又太拘滞支离，不可究诘。
故推本圣人经传中说象数，只此数条，以意推之，以
为是足以上究圣人作《易》之本指，下济生人观变玩
占之实用，学《易》者决不可以不知。而凡说象数之过
乎此者，皆可以束之高阁，而不必问矣。不审尊意以
为如何？